Hollen

**Hollen** is ne Buurskup fon Roomelse.  

## Loage
Hollen lait suudelk fon Roomelse un aastelk Hollenbround. In dät Noudaaste un Aaste lait ju Buurskup Hollenerfoan, in dät Suudaaste lait ju Hollener See aastelk fon ju Seelter Äi in dän Gestrich Hollebierich fon Hollenerfoan.

## Geskichte

Ju Buurskup Hollen is wäil aan fon doo ooldste Siedlungen in Seelterlound un fillicht hääbe där do eerste Seelter woond. Wäil in Hollen di eerste Blok wäil woond häd, die immer in ju Soage fon
Seelterlound naamd wäd: Blok, Awick un Käärkhof. Deertou waas uk in Hollen ne litje Säärke 
un Kapälle un ju groote Buurich.

In Hollen roate dät ju "Libby" Molkeräi. Ju stuud ieuwenske dät Skeed twiske Roomelse un Hollen, juust ieuwen uur dän Iersenboan ap Noune Tuun, an ju Hauptsträite ap ju Steede wier so'n 20 Jiere die "Combi-Markt" stuud. Där is nu ju Firma "Heizungsbau Drees". Dät Gelände heerd däälich tou dät Täärp Roomelse.

## Skoule
Hollen hied fröier ne oaine katoolske Skoule. Al in dät Jier 1814 wüülden do Hollener ne oaine Skoule hääbe. Dät wüülden do Roomelster Koastere oawers nit, wäil se dan blood n hoolich Deel fon dät Skouljield kriegen hieden. Där truch duurde dät noch bit 1859, bit truch ju näie  "Schulacht Hollen" ne Skoule foar do Bäidene uut Hollen un Hollenbround iengjucht wuude. Ju eerste Hollener Skoule wuud dan 1895 truch Gerd Vogt un Johannes Schmidts uut Skäddel baud. 1910 wuud ne näie Skoule mäd aan Klasse baud, un 1937 ap two Klassen un 1951 ap tjo Klassen fergrattert. 

Siet 1966 waas dät ju Gruundskoule Hollen mäd 56-66 Bäidene. Ju Gruundskoule Hollen wuud ap n 1.8.1970 aplöösed. Ju Skoule wuud dan noch ätter dän 1. August 1977 fon ju Gruundskoule in Roomelse nutsed. 

Ju Skoule is ferkooped. 

Do Koastere wieren:

**Laitenge:**
* 1859 - 1860: Aumann
* 1860 - 1878: Westendorf
* 1878 - 1909: Elenterius Busch
* 1909 - 1917: Zubrägel
* 1917 - 1919: Ferskäidene Fertreedenge
* 1919 - 1921: Diersen
* 1921 - 1933: Theodor Block
* 1933 - 1944: Engelbert Behrens
* 1945 - 1970: Walter Deeken

**2. un 3. Koaster:**
* Clemens Sieverding
* Bernard Thomann
* 1937 - 1945: Hermann Beckmann
* 1946 - 1948: Hildegard Schrammeck
* 1947 - 1954: Klara Siemer
* 1948 - 1953: Kurt Löwe
* 1953 - 1957: Leonard Englich
* 1954 - 1967: Hildegard Ginella
* 1968: Elisabeth Glende

## Wiendmäälnen
* Gans fröier hieden do Roomelster un Skäddeler touhoope al ne Wiendmäälne, ju stuud twiske Hollen un Skäddel ap *Läiwerkekomp*. Ätters wier där ne Määlne fuul wäästelker unner Wiltekomp un is deer oubaadend.  Ap ne Koarte fon 1588 wier al ne Määlne ienteekend.

* Ju Schoofsche Wiendmäälne, n Galeriehollounder uut dät Jier 1900, ju där däälich in Hollen stount, is 1999 renoviert wuuden un is noch in Bedrieuw. Ju kon nit besichtiged wäide. Die Oainer is Enno Schoof.

## Bekoande Ienwoonere
* Heinrich Eilers, Buurmäster fon ju Meente Roomelse fon 1964-1974

## Bauwierke
* Schoofsche Wiendmäälne

## Woater un fräie Tied
* Hollener See
* Seelter Äi
* Seelter-Äi-Paad

## Bedrieuwe
Ferskäidene Hondel- un Hondwierksbedrieuwe

## Wällen
* Franz Dwertmann: Das grosse Sterben der kleinen Schulen, Vechtaer Druckerei und Verlag, 1984, ISBN 3-88441-025-3 

## Bielde

Bielde:Brääch.jpg|litje Brääch in Hollen, 1934
Bielde:Wiltekamp.jpg|Wiltekomp mäd Roagenbülte, 1967, bääte ju Wiendmäälne
Bielde:Kirchweg.jpg|Säärkwai uum 1900 (nu ju Hauptsträite). Bääte gjuchts ju Steede fon Gouderwychs, nu Thedering
Bielde:Skoule-Hollen.jpg| Ju Skoule in Hollen mäd Sköilere un Koaster Theodor Block, 1922